Érsek, Árpád, minister dopravy a výstavby SR (2019-03-27):
Ďakujem pekne za slovo. Kolegyne, kolegovia, viac sa potom vyjadrím možno v druhom čítaní, ak sa podporí tento návrh. Jednoducho chcem povedať len k veci, ale neni tu pán poslanec Marosz, neviem, prečo odišiel, neviem, „prenajať záhadným spôsobom“. Neviem, čo myslel. To vždycky dáme otázku „prenajať záhadným spôsobom“. Nech mi povie pán poslanec, čo je podľa neho záhadný spôsob, keď idem niečo prenajímať. To je pre mňa ako poučenie. Keby mi to vysvetlil, ten záhadný spôsob, lebo nerozumiem tomu. 82 poslancov podporilo tento návrh v župe. Ale vrátim sa k iným veciam. „Nedávajte nohy do dverí.“ A jak máme my dávať, ministerstvo, nohy do dverí pri tomto procese, ktorý trvá rok a pol? Viete, že to muselo prejsť medzi Žilinou, nami, keď sme už povedali, vyhlásime súťaž, pán poslanec Ivan. My sme boli pripravení vyhlásiť súťaž. Ak by to nezobrala župa, tak vyhlasujeme súťaž na prenájom letiska, nie na predaj, na prenájom letiska. Pretože bol by som rád videl, že kde by štát, keby som povedal tu, že idem predávať žilinské letisko, kde by Národná rada s týmto mohla niekedy súhlasiť. Sú to strategické veci na jednej strane, na druhej strane si myslím, že je lepšie riešenie, lebo VÚC je čo? VÚC je štát. Čiže my nič nerobíme, my hľadáme možnosti a pomáhame VÚC-čkam, ako by to letisko mohli rozlietať. Ony lepšie poznajú pomery jak ministerstvo dopravy, ktoré sa dejú v kraji. Zoberte si len letisko v Košiciach, máte Žilinu, máte Piešťany. To chcem povedať pánovi Chomovi, že mám informácie, že Piešťany robia všetko pre to, aby rozlietali, a mám informácie, že sa niektorým veciam darí. Budeme vidieť, jak sa hovorí po slovensky, alebo uvidíme, že či sa to podarí. Ja im fandím. Lebo toto sú fakt, podľa môjho názoru, regionálne letiská, ktoré vedia najlepšie rozdeľovať regióny. Ohľadom toho, samozrejme, je tam podpísaná zmluva s Žilinskou univerzitou. Keby som ju bol predal, to letisko, kto tam bude akceptovať to, že tam Žilinská univerzita učí letcov, pilotov a tak ďalej? Majú na to grant podpísaný dlhodobý, podporuje to Európska únia a tak ďalej. Toto sú jednoduché veci, ktoré hovoriť je veľmi ľahko, lebo papier a písanie znesie všetko. Samozrejme, treba vedieť, že štátna pomoc stále existuje. To nikto nevylúčil, ani Európska komisia. My nemôžme dotovať letisko, že si rozmyslíme, že postavíme tam dlhšiu dráhu alebo bársčo spravíme. Je to jednoducho štátna pomoc, to nám neprejde. To treba vedieť. My doteraz máme povolené dávať na bezpečnosť a na hasičov finančné prostriedky, čo sme roky robili a nikto sa o žilinské letisko nezaujímal. Keby sme boli vypísali súťaž na prenájom letiska, vidíte, jak ideme s bratislavským letiskom na koncesionár, roky to trvá, ten proces, a bol by som rád, keby sa to ukončilo do konca roka. Jednoducho nejde to z môjho hľadiska tak jednoducho. Preto zákony sú zákony pre každého. Čo ešte k tomu poviem. Ja by som bol veľmi rád, keby žilinské letisko sa rozlietalo. Ja viem, čo to je rozlietať jedno letisko, lebo sa pokúšame. Pozrite sa, Bratislava – Košice nelieta, pretože ten, ktorý to lietal, prišiel a povedal, že to nebude lietať, lebo finančne je v strate na tejto linke a jednoducho dáva nové lietadlá, vynechal nás z toho. Hľadáme ďalšieho, ktorý by eventuálne túto destináciu zabezpečil a nedarí sa nám. A nedarí sa nám ho nájsť. Vypísať súťaž na toto nemôžem, pretože to okamžite nejaký doplatok tam pre toho prevádzkovateľa, ktorý by tú linku prevádzkoval, je štátna pomoc. Toto sú veci, ktoré treba si ujasniť. Ja som sa tiež obával jednoducho, že pri týchto letiskách môžu prísť developeri a začne rozmýšľať, ale určite keby som aj dal do prenájmu inému toto letisko, tak to by tam muselo minimálne desať rokov byť zachované, že môžu robiť len letiskové služby a s tým spojené veci, ktoré, čo má dočinenia s letectvom. Samozrejme, pán Janckulík, dobre, vy vždycky niečo poviete, že zákon a tak ďalej. Zákon je v medzirezortnom pripomienkovom konaní nový, alebo bude, teraz neviem stopercentne, aký je stav. Máme právo sa k tomu vyjadriť, samozrejme, samozrejme. Čo sa dá, tam vieme ošetriť, aby; ale jednoducho treba mať na mysli, že nemôže to byť štátna pomoc a vždycky s tým sa tu hrajeme, kedy je to štátna pomoc, kedy to nie je. Ja ďakujem vám veľmi pekne, že sa o to zaujímate. Je to prvý krok, ktorý je, tu desať, pätnásť rokov nikto so žilinským letiskom nerobil. Pán Choma vie, že ja; okrem holubov tam nič nepristávalo a okrem tých lietadiel, ktoré školili pilotov. Chvalabohu, že to tam bolo. Neustále sme tam peniaze dávali. Môj ďalší prvý krok by bol, že zruším medzinárodné letisko a tak ďalej, tie kroky, ktoré mu viedli, lebo idú tam naše peniaze bez účelu. A ja pevne verím, možno, pán Choma, viete, dlhšie ste v tom, že sa podarí niečo spraviť v Žiline. Nech je to tak, ja im fandím a všetko spravím, zrobím pre to, že tieto kroky od župy, ktoré sú, skúsime naplniť, ale nikdy to nebude tak, že vieme naplniť neštandardnými krokmi a že to bude štátna pomoc. Ďakujem veľmi pekne.